《诗酒六首 其二》
宋代·华镇

文力尤能草上风，后生横槊斗诗中。诸君共利先登将，一我甘为左次翁。

水至细流皆入海，材为直木必由丛。笔端衮衮淳于夥，未觅膏油炙毂空。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。